బెంగళూరు : కర్ణాటక రాష్ట్రంలో త్వరలో అసెంబ్లీ ఎన్నికలు జరగనున్న నేపథ్యంలో ఓటర్లను ఆకట్టుకునేందుకు సిట్టింగ్ ఎమ్మెల్యేలు, టిక్కెట్లు ఆశిస్తున్న రాజకీయ నేతలు నానా తంటాలు పడుతున్నారు. 2018 లో జరగనున్న కర్ణాటక అసెంబ్లీ ఎన్నికల్లో ఎలాగైనా విజయం సాధించాలనే లక్ష్యంతో ఓటర్లను ప్రసన్నం చేసుకునేందుకు కొందరు నేతలు క్రికెట్ టోర్నీలు, కామెడీ షోలు నిర్వహిస్తున్నారు. ఎన్నికల నేపథ్యంలో నేతల జన్మదినోత్సవాల సందర్భంగా లక్కీ డ్రాలు నిర్వహించి వారికి బంగారు ఉంగరాలు, చేతి గడియారాలు, పట్టుచీరలు, వంటింటి పరికరాలు, ఉచితంగా బీమా పాలసీలు అందిస్తున్నారు. ఓ రాజకీయ నాయకుడు ఓటర్లను మచ్చిక చేసుకునేందుకు దేవాలయ ఉత్సవాన్ని వైభవంగా నిర్వర్తించారు. ఎల్ఈడీ దీపాల కాంతుల్లో వీధుల్లో తన ప్లెక్సీలు  ఏర్పాటు చేసి ప్రచారం ఆరంభించారు. మరో అభ్యర్థి క్రిస్మస్ వేడుక సమీపిస్తుండటంతో క్రైస్తవ ఓటర్ల మద్ధతు పొందటం కోసం కమెడీయన్లను తీసుకువచ్చి కామెడీ షో నిర్వహించి ఓటర్లను నవ్వుల్లో ముంచెత్తాడు. వచ్చే ఎన్నికల్లో పోటీ చేయనున్న నేతలు క్రీడా టోర్నమెంట్లు, కామెడీ షోలతో ఓటర్లకు వినోదం పంచుతున్నారని ఈవెంట్ నిర్వాహకుడు వివరించారు.
bengaluru : karnaataka rashtramlo twaralo assembley ennikalu jaraganunna nepathyamlo otarlanu aakattukunenduku sitting emmelyelu, tikketlu aasistunna rajakeeya nethalu nana tantaalu padutunnaru. 2018 loo jaraganunna karnaataka assembley ennikallo elagaina vijayam saadhinchaalane lakshyamto otarlanu prasannam chesukunenduku kondaru nethalu cricket torneelu, comedy sholu nirvahistunnaaru. ennikala nepathyamlo nethala janmadinotsavala sandarbhamgaa lakki draalu nirvahinchi vaariki bangaaru ungaraalu, cheti gadiyaralu, pattucheeralu, vantinti parikaraalu, uchitamgaa beema paalaseelu andistunnaaru. oo rajakeeya nayakudu otarlanu machika chesukunenduku devalaya utsavaanni vaibhavangaa nirvartinchaaru. eleedy deepaala kaantullo veedhullo tana plexilu  erpaatu chesi prachaaram aarambhinchaaru. maro abhyarthi crismus veduka sameepistundatamto kraistava otarla maddhatu pondatam kosam kamedeeyanlanu teesukuvacchi comedy sho nirvahinchi otarlanu navvullo munchettaadu. vache ennikallo poty cheyanunna nethalu creeda tornamentlu, comedy sholatho otarlaku vinodam panchutunnaarani eevent nirvaahakudu vivarinchaaru.